SAN FERNANDO CITY, LA UNION - Inaklon ti maysa kadagiti agtagilako iti bagas iti San Fernando City public market nga agkurang ti sangagasut a kaban ti NFA rice nga ilakoda iti maysa nga aldaw.
Imbatad ni Josefina Picar, maysa kadagiti rice retailer iti San Fernando City public market, a daytoy ket iti laksid a dumanon laeng iti lima a kilo ti nasken a gatangen ti maysa a consumer.
Segun kenkuana, ngimmaton iti limapulo a pisos ti tunggal kaban itan ti commercial rice bayat a manamnama a ngumato pay daytoy kadagiti sumaganad nga aldaw.
Impettengna a kurang ti 100 a kaban ti NFA rice iti maysa nga aldaw a nasken koma nga ilakoda iti innem nga aldaw.
Dinakamatna pay nga agmalmalem nga adda latta ti aggatang iti NFA rice kadakuada gapu ta nalaklaka nga amang ti presyo daytoy no idilig kadagiti commercial rice.
Gapu iti daytoy, mangnamnamada a manayunan ti rice allocation ti NFA rice iti merkado gapu ta marigatanda a manggatang iti nangina unay a presyo ti commercial rice.
Iti baet daytoy ket impetteng ni NFA provincia manager Nicanor Rosario a saanda a mangiruk-at iti kanayunan nga alokasyon ti bagas iti merkado gapu ta normal met ti suplay ken produksion daytoy.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn